|  |  |  |  |  |  |
| --- | --- | --- | --- | --- | --- |
| **Elementi i kriteriji vrednovanja predmeta Likovna kultura** | | | | | |
| ELEMENTI | OCJENA | | | | |
|  | 5 | 4 | 3 | 2 | 1 |
| Stvaralaštvo i produktivnost | Likovni problem je u potpunosti realiziran s razumijevanjem. Učenik izvodi vizualno rješenje na kreativan način. Rad je originalan. Kompozicija skladna. Zadana likovna tehnika je upotrijebljena vješto. Po uputama i s interesom istražuje umjetnike te djela kulturne baštine. | Rad uz moguće, povremene greške zadovoljava s obzirom na zadatak. Nema težnje originalnom rješenju. Kompozicija je manje skladna. Zadana tehnika rada je upotrijebljena manje vješto.Uglavnom razumije osnovne likovne pojmove , prepoznaje kompozicijske elemente. Po uputama i s interesom istražuje umjetnike te djela kulturne baštine. | Rad uz pomoć i dodatno poticanje uz prisutne greške zadovoljava s obzirom na zadatak. Uz pomoć, povremeno razumije ključne pojmove i ponekad prepoznaje kompozicijske elemente. Zadana likovna tehnika je korištena površno. Po uputama i uz pomoć saznaje bitno o umjetnicima te djelima kulturne baštine. | Rad uz stalno dodatno poticanje i objašnjavanje zadatka. Djelomično napravljen zadatak, uz mnogo pogrešaka. Neurednost.  Uglavnom ne razumije ključne likovne pojmove, ne prepoznaje kompozicijske elemente. | Učenik je nezinteresiran za realizaciju likovnog zadatka. Rad nije realiziran unatoč poticaju i motivaciji. Ne javlja se ( i nakon poruke da se javi). |
| Kritičko mišljenje i kontekst | Učenik, prema uputama učitelja, samostalno analizira likovno djelo po traženim elementima. Tumači činjenice s više aspekata i izražava vlastite prijedloge, rješenja. | Učenik, prema uputama učitelja, samostalno analizira likovno djelo po traženim likovnim pojmovima te kompozicijskim elementima i iznosi svoje mišljenje te rješenja. | Učenik interpretira umjetničko djelo uz pomoć učitelja te iznosi svoje mišljenje. | Učenik uz poticaj i pomoć povremeno interpretira umjetničko djelo te iznosi svoje mišljenje. | Učenik ne daje povratne informacije prepoznaje li te zna li imenovati ključne likovne pojmove i kompozicijske elemente. |
| Aktivnost | Učenik se redovito javlja da je vidio pripremu. Poštuje zadani rok realizacije zadatka. Redovito se interesira o kvaliteti svoga rada te pita ukoliko ima nejasnoća. | Učenik se redovito javlja da je vidio pripremu. Poštuje zadani rok realizacije zadatka. Redovito se javlja ukoliko ima nejasnoća. | Učenik se javlja da je vidio pripremu. Uglavnom poštuje zadani rok realizacije zadatka. Uglavnom se javlja za objašnjenje zadatka koji ne razumije. | Učenik se povremeno javlja da je vidio pripremu. Ne poštuje rok realizacije zadataka. Na poticaj, povremeno iznosi nejasnoće koje ima. | Učenik se ne javlja (i nakon poruke da se javi). |